CELEX: 31992R0060
Language: el
Date: 1992-01-09
Title: Κανονισμός (ΕΟΚ) αριθ. 60/92 της Επιτροπής της 9ης Ιανουαρίου 1992 για την τροποποίηση του κανονισμού (ΕΟΚ) αριθ. 3378/91 σχετικά με τους τρόπους πώλησης βουτύρου από τα αποθέματα παρέμβασης που προορίζεται για εξαγωγή και για τροποποίηση του κανονισμού (ΕΟΚ) αριθ. 569/88

Avis juridique important

|

31992R0060

Κανονισμός (ΕΟΚ) αριθ. 60/92 της Επιτροπής της 9ης Ιανουαρίου 1992 για την τροποποίηση του κανονισμού (ΕΟΚ) αριθ. 3378/91 σχετικά με τους τρόπους πώλησης βουτύρου από τα αποθέματα παρέμβασης που προορίζεται για εξαγωγή και για τροποποίηση του κανονισμού (ΕΟΚ) αριθ. 569/88  

Επίσημη Εφημερίδα αριθ. L 006 της 11/01/1992 σ. 0017 - 0018

ΚΑΝΟΝΙΣΜΟΣ (ΕΟΚ) αριθ. 60/92 ΤΗΣ ΕΠΙΤΡΟΠΗΣ  της 9ης Ιανουαρίου 1992  για την τροποποίηση του κανονισμού (ΕΟΚ) αριθ. 3378/91 σχετικά με τους τρόπους πώλησης βουτύρου από τα αποθέματα παρέμβασης που προορίζεται για εξαγωγή και για τροποποίηση του  κανονισμού (ΕΟΚ) αριθ. 569/88Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1630/91 (2), και ιδίως το  άρθρο 6 παράγραφος 7 και το άρθρο 28,  Εκτιμώντας:  ότι ο κανονισμός (ΕΟΚ) αριθ. 3378/91 της Επιτροπής (3) προβλέπει να τεθούν ορισμένες ποσότητες που προέρχεται από τα αποθέματα παρεμβάσεως στη διάθεση των εμπορευομένων και να διεξαχθούν διαγωνισμοί προκειμένου, ιδίως, να καθοριστούν οι ελάχιστες τιμές  για το βούτυρο που προορίζεται να εξαχθεί είτε ως έχει είτε μετά από μεταποίηση- ότι η προσφορά που αναφέρεται στο άρθρο 5 του ιδίου κανονισμού πρέπει να αφορά συνολικά τουλάχιστον ελάχιστη ποσότητα 500 τόνων, που κατάγεται από ένα ή περισσότερα κράτη  μέλη- ότι, κατά συνέπεια, η ποσότητα που ενδεχομένως γίνεται αποδεκτή δεν τηρεί αναγκαστικά το εν λόγω κατώτατο όριο- ότι πρέπει, συνεπώς, να περιοριστεί η προσφορά σε ένα προϊόν που προέρχεται από ένα μόνο κράτος μέλος-  ότι η εγγύηση που αναφέρεται στο άρθρο 7 παράγραφος 2 πρέπει να συσταθεί στο κράτος μέλος στο οποίο γίνεται η παρασκευή του συμπυκνωμένου βουτύρου-  ότι το άρθρο 10 παράγραφος 4 προβλέπει την ελάχιστη περιεκτικότητα κατά βάρος σε γαλακτικές λιπαρές ουσίες 100 χιλιογράμμων συμπυκνωμένου βουτύρου και την ποσότητα του βουτύρου που θα χρησιμοποιηθεί- ότι πρέπει να προσαρμοστεί η ποσότητα του βουτύρου  που θα χρησιμοποιηθεί εάν η περιεκτικότητα των γαλακτικών ουσιών 100 χιλιογράμμων συμπυκνωμένου βουτύρου υπερβαίνει το 99,8 %-  ότι πρέπει να ορισθεί η αρμόδια αρχή για να ελέγξει την ανασυσκευασία που αναφέρεται στο άρθρο 9-  ότι οι θέσεις που πρέπει να συμπληρωθούν στα έγγραφα που αναφέρονται στο μέρος ΙΙ του παραρτήματος του κανονισμού (ΕΟΚ) αριθ. 569/88 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 44/92 (5), πρέπει να τροποποιηθούν-  ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3378/91 τροποποιείται ως εξής:  1. Το άρθρο 5 τροποποιείται ως εξής:  - στην παράγραφο 2:  - το στοιχείο β) αντικαθίσταται από το ακόλουθο κείμενο:  "β) η ζητούμενη ποσότητα προσδιορίζοντας εάν το βούτυρο θα εξαχθεί ως έχει ή μετά από μεταποίηση σε συμπυκνωμένο βούτυρο-"  - το στοιχείο γ) αντικαθίσταται από το ακόλουθο κείμενο:  "γ) η χώρα ή οι χώρες προορισμού που προβλέπονται για το βούτυρο-"  - το στοιχείο στ) διαγράφεται-  - στην παράγραφο 3, το στοιχείο α) αντικαθίσταται από το ακόλουθο κείμενο:  "α) αφορά ελάχιστη ποσότητα 500 τόνων".  2. Στο άρθρο 8 παράγραφος 2 δεύτερο εδάφιο, οι όροι "μπορεί να συσταθεί" αντικαθίστανται από τους όρους "συστήνεται".  3. Στο άρθρο 10 παράγραφος 4, προστίθεται το ακόλουθο εδάφιο:  "Εντούτοις, εάν η περιεκτικότητα κατά βάρος σε γαλακτικές λιπαρές ουσίες είναι ανώτερη από 99,8 %, η ποσότητα του βουτύρου που θα χρησιμοποιηθεί για ελάχιστη ποσότητα 100 χιλιογράμμων συμπυκνωμένου βουτύρου ανέρχεται σε 122,5 χιλιόγραμμα."  4. Το άρθρο 11 πρώτο εδάφιο αντικαθίσταται από το ακόλουθο κείμενο:  "Η αρμόδια αρχή του κράτους μέλους στην επικράτεια του οποίου λαμβάνουν χώρα οι εργασίες μεταποιήσεως και ανασυσκευασίας που αναφέρονται στα άρθρα 9 και 10 εξασφαλίζει τον έλεγχο των εργασιών αυτών."  Άρθρο 2  Στο μέρος ΙΙ του παραρτήματος του κανονισμού (ΕΟΚ) αριθ. 569/88, το κείμενο του στοιχείου 40 αντικαθίσταται από το ακόλουθο κείμενο:  "40. Κανονισμός (ΕΟΚ) αριθ. 3378/91 της Επιτροπής της 20ής Νοεμβρίου 1991 σχετικά με τους τρόπους πώλησης βουτύρου από τα αποθέματα παρέμβασης που προορίζεται για εξαγωγή (40):  α) Κατά την αποστολή του βουτύρου που προορίζεται για τη μεταποίηση:  στη θέση 44 του ενιαίου εγγράφου ή στην καταλληλότερη θέση του χρησιμοποιουμένου εγγράφου:  1. Destinada a la transformacion y exportacion posterior [Reglamento (CEE) no 3378/91];  Til forarbejdning og senere eksport [forordning (EOF) nr. 3378/91];  Zur Verarbeitung und spaeteren Ausfuhr bestimmt [Verordnung (EWG) Nr. 3378/91];  Προορίζεται για τη μεταποίηση και την εξαγωγή [κανονισμός (ΕΟΚ) αριθ. 3378/91],  Intended for processing and, subsequently, export [Regulation (EEC) No 3378/91];  Destine a la transformation et a l'exportation [reglement (CEE) no 3378/91];  Destinato alla trasformazione e alla successiva esportazione [regolamento (CEE) n. 3378/91];  Bestemd om te worden verwerkt en vervolgens te worden uitgevoerd [Verordening (EEG) nr. 3378/91];  Destinada a transformacao e a exportacao posterior [Regulamento (CEE) no 3378/91];  2. Προθεσμία υποβολής προσφοράς για τον ειδικό διαγωνισμό.  β) κατά την εξαγωγή του τελικού προϊόντος:  - στη θέση 44 του ενιαίου εγγράφου ή στην καταλληλότερη θέση του χρησιμοποιούμενου εγγράφου:  1. Mantequilla concentrada destinada a la exportacion [Reglamento (CEE) no 3378/91];  Koncentreret smor bestemt til eksport [forordning (EOF) nr. 3378/91];  Zur Ausfuhr bestimmtes Butterfett [Verordnung (EWG) Nr. 3378/91];  Συμπυκνωμένο βούτυρο που προορίζεται για την εξαγωγή [κανονισμός (ΕΟΚ) αριθ. 3378/91];  Concentrated butter for export [Regulation (EEC) No 3378/91];  Beurre concentre destine a l'exportation [reglement (CEE) no 3378/91];  Burro concentrato destinato all'esportazione [regolamento (CEE) n. 3378/91];  Boterconcentraat bestemd voor uitvoer [Verordening (EEG) nr. 3378/91];  Manteiga concentrada destinada a exportacao [Regulamento (CEE) no 3378/91];  2. Προθεσμία υποβολής προσφοράς για τον ειδικό διαγωνισμό.  3. Το βάρος του βουτύρου που χρησιμοποιήθηκε για την παρασκευή της ποσότητας του αναφερομένου τελικού προϊόντος."  Άρθρο 3  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Ιανουαρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 148 της 28. 6. 1968, σ. 13. (2) ΕΕ αριθ. L 150 της 15. 6. 1991, σ. 19. (3) ΕΕ αριθ. L 319 της 21. 11. 1991, σ. 40. (4) ΕΕ αριθ. L 55 της 1. 3. 1988, σ. 1. (5) ΕΕ αριθ. L 5 της 10. 1. 1992, σ. 9.